Translate the text from Welsh to English.



 
Heddiw amlinellodd Llywodraeth y DU ei chynlluniau gwariant cyhoeddus manwl ar gyfer 2015\-16, a hynny am y tro cyntaf. Mae’r Datganiad Ysgrifenedig hwn yn ystyried y prif oblygiadau ar gyfer Cymru.


Roeddem yn gwybod bod Llywodraeth y DU yn ystyried gwneud dros £11 biliwn o doriadau pellach yn 2015\-16\. Yr hyn nad oeddem yn ei wybod tan heddiw, fodd bynnag, yw ble yn union y byddai’r fwyell yn disgyn a beth fyddai hyd a lled yr her sydd o’n blaenau.  


Mae’r cyhoeddiad a wnaed heddiw wedi cadarnhau mai £15\.1 biliwn fydd cyfanswm Cyllideb Cymru yn 2015\-16\. Mae hyn yn golygu ein bod yn wynebu gostyngiad o 2%, mewn termau real, rhwng 2014\-15 a 2015\-16, ac y bydd cyfanswm ein cyllideb £280 miliwn yn is yn 2015\-16, mewn termau real, na’n cyllideb ar gyfer 2014\-15\. Daw’r toriadau hyn ar ben y rheini rydym wedi gorfod ymdopi â nhw yn ystod cyfnod yr Adolygiad o Wariant. Erbyn 2015\-16 felly, bydd ein Cyllideb £1,680 miliwn yn is, mewn termau real, na’r hyn oedd yn 2010\-11\. Mae manylion pellach am setliad y gyllideb i’w gweld yn yr atodiad technegol.  


Rydym wedi galw dro ar ôl tro ar Lywodraeth y DU i ddarparu rhagor o gyllid ar gyfer buddsoddi cyfalaf. Yn y Cyfarfod Pedairochrog diweddar rhwng y Gweinidogion Cyllid roeddem yn glir mai hybu twf ac amddiffyn swyddi yw’r flaenoriaeth i ni o hyd. Mewn llythyr ar y cyd â Gweinidogion Cyllid yr Alban a Gogledd Iwerddon yr wythnos diwethaf, galwyd ar y Prif Ysgrifennydd i ddarparu rhagor o gyllid ar gyfer prosiectau seilwaith er mwyn hybu twf economaidd ac amddiffyn swyddi. Mae’r cyhoeddiad a wnaed heddiw yn rhoi setliad cyfalaf siomedig i ni, nad yw’n darparu rhagor o gyllid, ac a fydd yn gwneud fawr ddim i hybu’r economi.      


Bydd ein cyllideb gyfalaf ar gyfer 2015\-16 draean yn is nag yn 2009\-10, mewn termau real.  Ac mae bron £180 miliwn o’n harian cyfalaf, sy’n 12% o’r cyfanswm ac yn uwch nag erioed o’r blaen, yn destun cyfyngiadau sy’n golygu mai dim ond ar gyfer benthyciadau a buddsoddiadau ecwiti y gellir ei ddefnyddio. Mae hyn yn golygu ein bod yn wynebu gostyngiad o fwy na 5% rhwng 2014\-15 a 2015\-16, mewn termau real, o ran cyllid ar gyfer buddsoddi cyfalaf.


Rydym yn croesawu’r newyddion y bydd y cyllid y mae S4C yn ei dderbyn gan yr Adran dros Ddiwylliant, y Cyfryngau a Chwaraeon (DCMS) yn parhau. Mae S4C yn dal i geisio ymdopi ag effaith gostyngiadau sylweddol i’w chyllideb gan Lywodraeth y DU yn ogystal â newidiadau i’w threfniadau llywodraethu. Mae’r ffaith na fydd gostyngiad pellach i’w chyllideb gan DCMS i’w groesawu felly, ac yn golygu y gall y sianel barhau i wneud cyfraniad allweddol at gefnogi’r Gymraeg, yn ogystal â chefnogi’r diwydiannau creadigol yng Nghymru.


Roeddwn hefyd yn falch o glywed y Canghellor yn ymrwymo i ymateb i argymhellion Comisiwn Silk yn fuan iawn, a’r ffaith ei fod yn cydnabod ein cynlluniau trawiadol i wella’r M4\. Byddaf yn gweithio’n agos gyda’r Prif Ysgrifennydd yn ystod yr wythnosau nesaf wrth inni ddod â’r trafodaethau ar waith Comisiwn Silk ac ar yr M4 i ben yn llwyddiannus.  


Cyn i’r cyhoeddiad gael ei wneud heddiw, roeddem wedi cwblhau adolygiad ar y cyd o batrwm y cydgyfeirio yng nghyllid cymharol Cymru, yn unol â’r datganiad ehangach a wnaethom ar y cyd â Llywodraeth y DU fis Hydref y llynedd. Byddaf yn cyhoeddi manylion pellach am hyn yn nes ymlaen yn yr wythnos.  


Rydym wedi bod yn hollol agored ynglŷn â’r penderfyniadau ariannol anodd sy’n ein hwynebu o ganlyniad i’r heriau ariannol sydd o’n blaenau. Nid yw’r cyhoeddiad a wnaed heddiw yn gwneud y penderfyniadau hyn fymryn yn haws.  


Dim ond rhan o’r stori yw’r cyhoeddiad a wnaed heddiw, fodd bynnag. A ninnau bellach yn gwybod beth fydd ein setliad, yr her i ni yn awr yw rheoli’r ffordd rydym yn cyflawni ein blaenoriaethau o fewn y setliad hwnnw, a sicrhau bod y cynlluniau gwario a gyhoeddir gennym yn yr hydref yn adlewyrchu’r blaenoriaethau hynny.


Fel Llywodraeth gyfrifol, rydym wedi ymrwymo i wneud popeth o fewn ein gallu i reoli effaith y toriadau i’r gyllideb ar bobl ac ar gymunedau ar hyd a lled Cymru. Rydym yn benderfynol o godi ein llais er budd Cymru. 


Atodiad Technegol ynghlwm.





### Dogfennau


* #### Datganiad Ysgrifenedig \- Atodiad Technegol ,
 math o ffeil: doc, maint ffeil: 154 KB



154 KB







Translation:


 
Today, the UK Government set out for the first time its detailed public spending plans for 2015\-16\. This Written Statement sets out the main implications for Wales.


We knew that the UK Government was looking to make over £11 billion of further cuts in 2015\-16\.  What we didn’t know until today, however, is exactly where those cuts would fall and the full extent of the challenge we are facing.  


Today’s announcement has confirmed that the total Welsh Budget in 2015\-16 will be £15\.1 billion.  Overall, this means that we are taking a 2% cut in real terms between 2014\-15 and 2015\-16 and our budget in 2015\-16 will be £280m lower in real terms than our budget in 2014\-15\.  These cuts come on top of those we have faced over the current Spending Review period.  So by 2015\-16, our Budget will be lower by £1,680m in real terms than it was in 2010\-11\.  Further detail on the budget settlement is set out in the technical annex.  


We have repeatedly called on the UK Government to boost the funds available for capital investment.  At the recent Finance Ministers’ Quadrilateral we were clear that our priority continues to be to stimulate growth and to protect jobs.  In a joint letter with the Scottish and Northern Irish Finance Ministers last week, we called on the Chief Secretary for a funding boost for infrastructure projects to stimulate economic growth and to protect jobs.  Today’s announcement is a disappointing capital settlement which does not increase the funding available and will do little to boost the economy.    


Our capital budget in 2015\-16 will be a third lower in real terms than in 2009\-10\.  And almost £180m of our capital, which is an unprecedented 12% of the total, is subject to restrictions and can only be used for loans and equity investments.  This means that there is a cut in the funding available for real capital investment from 2014\-15 to 2015\-16 of more than 5% in real terms.


There is some welcome news in the confirmation that the funding S4C receives from the Department for Culture, Media and Sport (DCMS) will continue. S4C is continuing to deal with the impact of significant reductions to its budget by the UK Government as well as changes to its governance arrangements.  It is welcome therefore that there is no further reduction in the budget it receives from DCMS in order for the channel to play a crucial role in support of the Welsh language as well as the creative industries in Wales.


I am also pleased to hear the Chancellor commit to giving a response to Silk in the near future and that he recognised our impressive plans for upgrading the M4\.  I will be working closely with the Chief Secretary in the coming weeks as we bring the talks on Silk and the M4 to a successful conclusion.


In line with the joint statement we made with the UK Government last October on funding reform more widely, we have completed a joint review  of the pattern of convergence in Welsh relative funding in advance of today’s announcement.   I will publish further details about this later in the week.  


We have been open about the very stark reality of the difficult financial decisions that lay ahead as a result of the financial challenges we are facing.  These decisions are not made any easier after today.


However, today’s announcement is just part of the story.  Now that we know our settlement, our challenge is to manage how we can deliver our priorities within this settlement and reflect these into our spending plans which we will publish in the Autumn.


As a responsible Government, we are committed to doing everything within our power to mange the impact of the budget cuts on people and communities the length and breadth of Wales.  We are resolute in our commitment to stand up for the interest of Wales.


Technical Annex attached.





### Documents


* #### Written Statement \- Technical Annex,
 file type: doc, file size: 154 KB



154 KB